Ernesto Cardenal

Ernesto Cardenal (20. tammikuuta 1925 – 1. maaliskuuta 2020) oli nicaragualainen pappi ja runoilija. Hän oli aktiivinen Nicaraguan vallankumouksessa, ja hänestä tuli  sandinistihallituksen kulttuuriministeri vuonna 1979. 

Jo vuonna 1965 Cardenal perusti seurakunnan ja saarnasi vapautuksen teologiaa maanviljelijöille Solentinamen saarilla Nicaraguajärvellä. Cardenal, joka oli itsekin kuvanveistäjä, rohkaisi asukkaita luoviin harrastuksiin, ja saarille tuli muitakin taiteilijoita.

Vuonna 1985 paavi erotti Cardenalin ja muita marksilaisia  vapautuksen teologian edustajia pappisvirasta. Cardenal erosi sandinisteista 1995, ja vuonna 2019 katolinen kirkko peruutti hänelle annetut rangaistukset.

Cardenalin teos La hora 0 (1969, nimiruno antologiassa Kello 0 1969) on vallankumouskirjallisuuden klassikkoja.

Cardenal on ollut neljä kertaa Nobelin kirjallisuuspalkinnon ehdokas vuodesta 2005 alkaen.

Suomennetut teokset
 Cardenalin teos "La hora 0" kokoelmassa Kello 0, Latinalaisen Amerikan runoja ja runoelmia, toim. ja suom. Pentti Saaritsa, WSOY 1969, 2. p. 1971
Elämme rakkaudessa, suom. Erkki Kirjalainen, Kirjayhtymä, 1986

Muita suomennoksia
Epigrammeja (suom. Pentti Saaritsa) julkaistu Parnassossa 1971:1

Lähteet

Aiheesta muualla

Veli-Matti Hynninen: Lennokkaasti – laulamalla 

Nicaragualaiset kirjailijat
Nicaragualaiset papit
Kulttuuriministerit
Vuonna 1925 syntyneet
Vuonna 2020 kuolleet
Vapautuksen teologia